kardosdrur/scandi-wiki huggingface dataset:
Erling Tiedemann

Erling Tiedemann (født 23. juni 1932 i København - død 26. december 2015, København) var en dansk redaktør og tidligere Venstre-politiker. Han var amtsborgmester i Vejle Amt fra 1974 til 1993. Han voksede op på Østerbro i København, hvor hans far var manufakturhandler. Inden tiden som borgmester og formand bestred han hvervet som leder af Sankt Norberts Skole i Vejle.

Han var erklæret modstander af abort, men har sagt, at han som demokrat må acceptere den fri abort i Danmark. Således er han i den sammenhæng citeret for at sige: "Problemet er ikke loven, men abortpraksis. Abort er jo kun en mulighed – et valg".

Han udgav d. 24 juni 2011 i en alder af 79 år, sin første bog, en ebog i 2 formater, EPUB og pdf, med titlen: Etisk Set.

Lancerede d. 9 januar 2013 en blog med navnet Religion & Politik, der handler om samspil og modspil i det 21. århundrede mellem religion og politik, nationalt såvel som internationalt. www.RelOgPol.dk

Biografi 
Han var uddannet klassisk-sproglig student fra Østre Borgerdydskole i 1951, og tog siden lærereksamen fra Blaagaard Seminarium i 1955. Han læste senere bibelteologiske studier i Paris og italiensk sprogstudier i Rom. Han fik sin første ansættelse som lærer i Gladsaxe i 1954, hvorefter han var på Sank Annæ Skole fra 1955-1959. I 1959 tog han til Vejle for at blive skoleinspektør, hvor han forblev til 1976. I tiden her, blev han formand for Foreningen af Katolske Skoler i Danmark.

Det var også i Vejle at han gik ind i politik. Han sad i byrådet fra 1968-1975. Han blev siden medlem af Venstres hovedbestyrelse fra 1977 til 1978.

Han var også medlem af Etisk Råd fra 1997-2002, hvor han også var formand fra 2000-02.

Personlige forhold 
Født 23. juni 1932 i København som søn af manufakturhandler Carl Tiedemann (død 1960) og hustru Paula f. Christiansen (død 1988). Bror til Anker Tiedemann (født 1930). Gift 29. december 1957 med Vivian Tiedemann, født 31. juli 1934 i Viborg, datter af landsretssagfører Jacob Bogh (død 1988) og hustru Ragna f. Hansen (død 1992).

Udmærkelser 
 Ridder af 1. grad af Dannebrogordenen 1993
 Modtaget Sikkerhedsbranchen  s Sikkerhedspris 2002 og Kristeligt Dagblad  s Pris 2002
 KC*SG Sankt Gregor den stores orden, Kommandør med stjerne 2012

Referencer

Eksterne henvisninger 
 

Amtsrådsmedlemmer fra Venstre
Riddere af 1. grad af Dannebrog
Amtsborgmestre fra Danmark
Personer fra København
Katolikker fra Danmark
Redaktører fra Danmark
Personer i Kraks Blå Bog (afdøde)
Halle

Navnet Halle henviser til flere artikler:

Steder

Danmark 
 Halle (Grædstrup Sogn) – en bebyggelse i Grædstrup Sogn, Horsens Kommune.

Tyskland 
 Halle, Sachsen-Anhalt – en by i Tyskland ofte kaldet Halle an der Saale
 Halle, Nordrhein-Westfalen – by i Tyskland ofte kaldet Halle in Westphalen
 Halle, Weserbergland – en kommune i Landkreis Holzminden i den tyske delstat Niedersachsen

Belgien 
 Halle, Belgien – en by i Belgien
 Halle, Zoersel Belgien – en by i Belgien

Holland 
 Halle, Bronckhorst – en by i Holland

Personer 
 Halle Berry – en amerikansk skuespiller.
 Sophus Halle – dansk komponist og skoleinspektør m.m.
Agersted Kirke

Agersted Kirke er opført 1903 i romansk stil efter tegning af arkitekt Ludvig Frederik Olesen. Kirken blev indviet 6. december 1903 og ligger ud til landevejen mellem landsbyen Gammel Agersted og Agersted. Altertavlen er malet af H.A. Brendekilde ca. 1890.

Kirkens ydre

Kirkens indre

Eksterne kilder og henvisninger 
  

 Agersted Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Halle (Saale)

Halle (også kaldet Halle an der Saale for at adskille den fra Halle i Nordrhein-Westfalen) er med sit indbyggertal på 232.323 (2009) den største by i den tyske delstat Sachsen-Anhalt. Den ligger i den sydlige del af staten ved floden Saale.

Se også
Halle (Westfalen)

Halle (også kaldet Halle in Westfalen for at adskille den fra Halle an der Saale) er en by i den tyske delstat Nordrhein-Westfalen. Den ligger ca. 30 km sydøst for Osnabrück og 10 km nordvest for Bielefeld. Byen har omtrent 21.000 indbyggere.

Byen er vært for en årlig ATP tennis turnering, som spilles på græs. Turneringen ligger nogle få uger før Wimbledon og betragtes som opvarmning til denne turnering.

Byer i Nordrhein-Westfalen
Bymose (Agersted Sogn)

Bymosen er beliggende nord for landsbyen Gammel Agersted. Bymosen ligger i Agersted Sogn (Dronninglund Herred), fra 1970 til 2006 i Dronninglund Kommune og Nordjyllands Amt, siden 2006 i Brønderslev Kommune og Region Nordjylland.

Området er i dag ikke længere en egentlig mose. Bymosen er opdelt i mange små matrikler, der for en stor dels vedkommende tilhører ejerne af de nærliggende ejendomme. Fra gammel tid har jordlodderne formentlig bl.a. været anvendt til opgravning af tørv til opvarmning.
En del af Bymosen var tidligere udlagt til kommunal losseplads. I den forbindelse opstod der strid mellem kommune og lodsejere om skeldragningen. Dette førte til, at området blev opmålt af landmåler. Der eksisterer derfor i dag præcise kort over de enkelte matrikler. 
De tidligere vejforløb i området kan stadig anes som tilgroede hjulspor, men det meste af området er stort set kun farbart til fods.

Lokaliteter i Brønderslev Kommune
CFA-franc

CFA-franc ( eller bare franc på hverdagssprog hvis konteksten er åbenlys) er en møntenhed som bruges i 12 tidligere franske kolonier i Vest- og Centralafrika samt Guinea-Bissau (tidligere portugisisk koloni) og Ækvatorialguinea (tidligere spansk koloni). ISO 4217-koden for den centralafrikanske CFA er XAF og for den vestafrikanske XOF.

Valutaen har en fast vekselkurs overfor euroen: 100 CFA-francs = 1 tidligere fransk franc = 0,152449 euro, eller 1 euro = 655,957 CFA-francs.

Se også 
 CFP-franc – valuta i franske oversøiske territorier

Møntenheder fra Afrika
Travelogue

Travelogue er debutalbummet fra den danske rockgruppe Kashmir, der udkom den 17. februar 1994 på Start. Albummet fik en overvældende modtagelse af såvel musikanmelderne som af publikum. Bandet fulgte pladen op med en danmarksturné og nåede i 1994 at give mere end 60 koncerter. I 1995 modtog albummet guld for 25.000 solgte eksemplarer, og rundede i 1996 35.000 eksemplarer. Albummet blev i juni 2010 certificeret dobbelt platin for 60.000 solgte eksemplarer.

Travelogue er indspillet i Puk-studiet ved Randers i perioden december 1993 til januar 1994. Den er produceret af Poul Martin Bonde og mixet af Peter Iversen.

Kashmir beskrev genren som groove-core, hvilket ifølge bandet er en blanding af funk, syrerock, folk, metal, og hip hop.

Anmeldelser 
Anders Rou Jensen fra Politiken beskrev albummet som "kraftfuld, grov-swingende triorock, der overraskende nok aldrig lægger sig fast på den for genren traditionelle blues-påvirkning". Peter Nørgaard fra Ekstra Bladet skrev i sin anmeldelse: "Som en moderne forvirret film, der skal ses otte gange, før den sætter sig fast. Kashmir blander så godt som samtlige musikalske stilarter. Metal, hip-hop, små-rap, halvjazz og masser af syre. At den dog tør i disse konservative tider. Godt gået, Kashmir."

Lars B. Jørgensen fra Berlingske sammenlignede Kashmir med Led Zeppelin og Pearl Jam og skrev: "Det er ikke hverdagskost at blive budt på en debuterende dansk gruppe, der ligger så langt fremme på beatet i tidens mest brændende aktuelle udtryk, men som tilfører nuancer, humor og personlighed nok til, at de udenlandske forbilleder næsten ender med at få tørt på."

Spor

Travelogue (EP) 
Seks sange fra albummet blev udgivet som en EP med titlen Travelogue på det internationale marked.

Referencer

Eksterne henvisninger 
 Rocket Brothers 
 Kashmir: Travelouge 
 PUK recording studios Denmark
 

Album fra 1994
Kashmir-album
Orange Scene

Orange Scene (kendt som Canopyscenen fra 1980-1986 og Store Scene fra 1978-1979) er den største scene på Roskilde Festival med plads til ca. 60.000 mennesker. Scenens store orange teltdug har ligget til grund for festivalens forskellige logoer siden 1978.

Teltet 

Teltet blev købt i England i 1978, hvor den førhen var benyttet af The Rolling Stones på deres Europaturné i 1976, ligesom Queen også har benyttet scenen.
Dugen på det oprindelige telt blev i 1983 udskiftet, ligesom hele scenen i 2001 blev udskiftet med en ny og større. Det nye telt kan bl.a. bære mere og tungere lyd- og lysudstyr og har samtidig en større bagscene, som gør det lettere for bands at sætte op og tage ned, mens scenen er i brug af et andet band.

Både det gamle og det nye telt er et kalecheagtigt telt, hvilket vil sige at det er åbent på den ene side, således at publikum kan se de optrædende. Teltet har tre hovedmaster som bærer den orange dug, som på det nye telt er 1.900 m2 og vejer 3,5 t.

Der er en tradition, blandt de frivillige som rejser teltet, for at montere en gul badeand øverst på teltets frontbue, når selve teltet er færdigrejst.

Koncerter 

Danske D-A-D er det band der har spillet flest gange på Orange Scene, hvor alle deres 11 optrædener på festivalen, på nær deres første, har været på Orange Scene. Nemlig koncerterne i 1986, 1988, 1989, 1990, 1992, 1995, 1996, 1998, 2000 og 2005.

Gnags er det band der har spillet flest gange på Roskilde Festival, og samtlige af deres i alt 13 koncerter på festivalen har da også været på festivalens hovedscene. Men heraf har seks af dem dog været før Orange Scene kom til på festivalen.

Dette gør dem dog stadig til det band der har spillet næstflest gange på Orange Scene, med syv optrædener.

Åbningskoncerten 
Det er en tradition, at et dansk navn der åbner Orange Scene.
Orange Scene er blevet åbnet af disse bands i gennem tiderne:

1970'erne

1980'erne

1990'erne

2000'erne

2010'erne

2020'erne

Lydforhold

Noter og referencer

Noter

Referencer 

Roskilde Festival
Pladeelevator

Pladeelevator, der endvidere bærer navne som loftpladelift, pladelift og pladeløfter består af et (vandret) jernstativ, en ramme på enden af et ca 180 cm højt firkantet rør på hjul, forsynet med en anordning, et tandhjul og en tandstang eller kæde der kan løfte og fiksere fx større plader der skal monteres i et loft.

Liften presser pladerne mod loftet, så tæt at de omtrent slutter helt til, og derefter med lethed kan fastgøres med skruer eller lignende. 

I stedet for pladeelevator kan bruges en hjemmelavet Død murer.

Værktøjet har flere navne i byggebranchen, bl.a. spejder, der muligvis er afledt af en soldat der bruges til vandret afstivning i udgravninger men er konstrueret på nogenlunde samme måde. Denne sammenhæng er dog ikke dokumenteret.

Ekstern Henvisning
 Børge Askholm: Træsmedens Håndværktøj 

Værktøj
Bolig
Margueritruten

Margueritruten er en turistrute for bilister, som er lagt således, at man følger landets smukkeste vejstrækninger og undervejs passerer ca. 200 af Danmarks mest kendte seværdigheder og attraktioner. Ruten er opkaldt efter dronningens yndlingsblomst, og derfor er ruten markeret med brune skilte med margueritblomsten.

Ruten, som i alt er på 4.218 km, blev indviet 24. april 1991 af dronning Margrethe II. Det oprindelige ruteforløb blev fastlagt af Turismens Fællesråd, det nu nedlagte samarbejdsorgan for organisationer og brancheforeninger med tilknytning til det danske turisterhverv. 

I 2008 besluttede Friluftsrådet at opdatere ruten og koble den til friluftsfaciliteter, såsom cykel- og vandrestier. Organisationen blev tovholder for projektet "Margueritruten ind i det 21. århundrede". Projektgruppen havde medlemmer fra VisitDenmark, Vejdirektoratet, Naturstyrelsen og forskellige kommuner. Margueritruten blev relanceret i 2010, efter at ruten blev ændret i 21 kommuner. I dag har Naturstyrelsen ansvaret for den digitale formidling af ruten, hvilket blandt andet sker med rutekortet på Udinaturen.dk. Det er dog de enkelte kommuner, som sørger for skiltningen ude på ruten.

Selvom Margueritruten oprindeligt er skabt med billister og motorcyklister for øje, kan store dele af ruten også følges på cykel. Man kører således hovedsagelig ad mindrebefærdede veje, omend ruten også inkluderer motorvejen over Storebæltsbroen.

Se også 
 Mest besøgte danske turistattraktioner
 Turisme i Danmark

Referencer

Eksterne henvisninger 

 Naturstyrelsen - Margueritruten
 Se kort over ruten på Udinature.dk
 Download Margueritruten til din GPS hos Naturstyrelsen

Danske turistruter
Veje i Danmark
Charles Sanders Peirce

Charles Sanders Peirce (udtales pørs) (født 10. september 1839, død 19. april 1914) var en amerikansk polyhistor, født i Cambridge, Massachusetts. Selvom han var uddannet kemiker og arbejdede som videnskabsmand i 30 år, betragtes han i dag mest som filosof. Han betragtes af mange som en af de mest originale og alsidige amerikanske filosofer og logikere og hans beundrere anser ham som den vigtigste systematiker siden Kant og Hegel.

Peirce blev i stor udstrækning overset i sin levetid og sekundær litteratur var knap indtil efter 2. verdenskrig. Meget af hans store produktion er stadig ikke udgivet. Som reformator på områder som matematik, forskning, videnskabsfilosofi, epistemologi, og metafysik betragtede han sig selv først og fremmest som logiker og semiotiker.

Kildehenvisning 

 Stanford Encyclopedia of Philosophy: Charles Sanders Peirce

Filosoffer fra USA
Semiotikere
Amerikanere i 1800-tallet
Amerikanere i 1900-tallet
Johannes Trellund

Johannes Trellund (født 5. oktober 1669 i København, død 12. juni 1735 i Viborg) var biskop over Viborg Stift fra 1725 til sin død.

Han blev student i 1686, efter teologisk attestats 1692 tog han på en femårig studierejse til udlandet, i 1699 blev han lector theologiæ i Christiania, i 1701 feltprovst i Italien, i 1705 professor eloquentiæ i København, i 1707 stiftsprovst i Christiania, i 1711 professor theologiæ i København og til sidst i 1725 biskop i Viborg.

Litteratur 
 Jürgen Beyer: Familien Trellund indtil ca. 1800, i: Personalhistorisk Tidsskrift 124 (2004), s. 67-91, her s. 75f.
 Jens Glebe-Møller, Bjørn Kornerup: Johannes Trellund i Dansk Biografisk Leksikon, 3. udg., Gyldendal 1979-84. Hentet 6. september 2017 fra http://denstoredanske.dk/index.php?sideId=298526

Eksterne henvisninger 

Personer fra København
Biskopper over Viborg Stift
Danskere i 1600-tallet
Danskere i 1700-tallet
Legatstiftere fra Danmark
Ansatte ved Københavns Universitet
Baugur Group

Baugur Group var et internationalt islandsk investeringsfirma med hovedkontor i Reykjavík. Baugur Group påbegyndte i 1989 drift af et supermarked i Reykjavík, men ekspanderede voldsomt i 1990'erne og til 2006, hvor Baugur Group i offentligheden fremstod som en betydelig investor inden for detailhandel, fast ejendom og medier. Investeringerne var primært foretaget i Island, Danmark og Storbritannien. Selskabet gik konkurs den 11. marts 2009.

Baugurs ekspansion faldt sammen med den meget betydelige ekspansion i den islandske økonomi i disse år, og Baugur Group fremstod som eksponent for den særlige islandske økonomi, der baseret på massiv låneoptagelse og krydsejerskaber mellem andre islandske virksomheder var i stand til at udvise meget kraftig vækst.

Grundlæggerne var Jóhannes Jónsson og hans søn, Jón Ásgeir Jóhannesson; de tilhører en af Islands 20 mest fremtrædende familier. Selskabet offentliggjorde sit årsregnskab for 1995 med et overskud svarende til 2,5 milliarder kroner efter skat. 62.000 mennesker arbejdede i virksomheder relateret til Baugur. Selskaberne under Baugur Group udgjorde i 2005 en samlet aktivmasse på små 50 mia. kroner og omsatte for mere end 80 mia. kroner. Baugur Group offentliggjorde ikke siden sine regnskaber.

Baugur Group foretog betydelige investeringer inden for fast ejendom, men selskabet afhændede ultimo 2007 en stor del af ejendomsporteføljen til et andet islandsk selskab, FL Group, som var delvist ejet af Baugur Group. Baugur Group ejede tillige en større aktiepost i den islandske finansvirksomhed Glitnir, men frasolgte den inden Glitnir gik konkurs.

I Danmark ejede Baugur Group blandt andet Magasin du Nord, Illum, Merlin, Humac og Day Birger et Mikkelsen. Baugur Group stod også bag den danske gratisavis Nyhedsavisen, der blev afhændet i 2008 efter massive tab.

Selskabet blev hårdt ramt finanskrisen, og den 4. februar 2009 trådte det i betalingsstandsning, der siden blev afløst af selskabets konkurs.

Stifterne af Baugur Group, Jón Ásgeir Jóhannesson og Jóhannes Jónsson, var involveret i spetakulære og komplekse retssager på Island. I 2005 blev de tiltalt for skattesvig og en række overtrædelser af regnskabslovgivningen, og ved dom afsagt af Islands højesteret i 2013 blev Jón Ásgeir Jóhannesson idømt en betinget fængselsstraf for skatteunddragelse. Jón Ásgeir Jóhannesson blev i 2010 sagsøgt af konkursboet efter Glitnir Bank til betaling af 2 milliarder USD, idet banken gjorde gældende, at Jóhannesson med sine transaktioner havde "røvet banken indefra".

Ekstra Bladet skrev i efteråret 2006 en række artikler, hvori det blev anført, at Baugur Group med associerede selskaber var involveret i skattefusk og samhandel med korrupte russiske forretningsfolk. Baugur Group klagede til pressenævnet, der dog ikke fandt anledning til kritik af Ekstra Bladet. Baugur Group anlagde imidlertid retssag mod Ekstra Bladet i London. Den sag blev forligt ved, at Ekstra Bladet betalte et ikke offentliggjort beløb i erstatning til Baugur Group.

Kilder

Eksterne Links 
 Baugur Group http://www.baugurgroup.com/
Etableret i 1989
Ophørt i 2009
Virksomheder i Reykjavik
Virksomheder fra Island
Investeringsvirksomheder
Toledo

Toledo kan henvise til flere forskellige artikler.

 Toledo, Spanien – Den oprindelige spanske by kaldet Toledo, hovedstad i Castilla-La Mancha.
 Toledo, Ohio – By i USA, den største by kaldet Toledo.

Steder 
Belize:
 Toledo (distrikt)
 Toledo Settlement
Brasilien:
 Pedro de Toledo, São Paulo
 Toledo, Paraná
Filippinerne:
 Toledo City, Cebu
Spanien:
 Toledo (provins)
USA:
 Toledo, Illinois
 Toledo, Iowa
 Toledo, Ohio
 Toledo, Oregon
 Toledo, Washington

Mennesker 
 Francisco de Toledo, Greve af Oropesa – (16. århundrede) spansk vicekonge af Peru.
 Alejandro Toledo – nuværende præsident i Peru.
 Mario Monteforte Toledo – brevskriver fra Guatemala.
 Francisco Toledo – moderne mexicansk kunstner.

Andet 
 Toledo – en version af AMD Athlon 64 X2 CPU
 SEAT Toledo – en bil
 Triumph Toledo – en bil
 USS Toledo (SSN-769) – en U.S. Navy ubåd
 USS Toledo (CA-133) – en U.S. Navy heavy cruiser
 Toledo, K.U. Leuven – et projekt ved Katholieke Universiteit Leuven
 Mettler Toledo – en producent af vægte og instrumenter
Læge-aloe

 
Læge-Aloe (Aloë vera) er en sukkulent, flerårig urt med en tueformet vækst. Det botaniske navn udtales a-lo-e ve-ra, og ikke som det ofte høres: a-lo-ve-ra.

Bladene danner en grundstillet roset, som med tiden kan udvikle en kort stamme. Bladene er tykke og kødfulde, lancet- eller linjeformede med tandet rand og lang spids. Over- og undersiderne er ensartet grågrønne og overtrukket med en blålig dug.
Planten har CAM-fotosyntese og opbevarer vand i bladene i form af en gel med 96 % vandindhold.

Blomstringen sker i sommertiden, afhængigt af vokseforholdene, og den udløses først efter mange års vækst. Blomsterne er samlet endestillet i en lang, aksagtig stand på oprette, bladløse skud. Blomsterne er tretallige og rørformede med gule eller gulorange kronblade. Frugterne er kapsler med mange frø.

Rodnettet består af en dybtgående pælerod og mange, trævlede siderødder.

Højde x bredde og årlig tilvækst: 0,60 x 0,40 m (25 x 20 cm/år), heri medregnet den sent dannede stamme. Disse mål kan fx bruges til beregning af planteafstande, når arten anvendes som kulturplante.

Voksested 
Læge-Aloe foretrækker et lysåbent voksested med en gruset, veldrænet og varm jord. Artens naturlige hjemsted er uklart, men det menes, at den egentlig – som andre arter af samme slægt – hører hjemme i Sydafrika
.

Da arten har været dyrket mange steder på kloden, er den naturaliseret overalt, hvor klimaet passer den: Sydeuropa, Algeriet, Marokko, Tunesien, Pakistan, Indien, Kina, Australien, Nigeria, Belize og Paraguay samt USA og også på de Kanariske øer, Madeira og Barbados.

Gavnlighed 
Det diskuteres stadig, om planten indeholder stoffer, der gavner ved indtagelse, men mange har haft glæde af at bruge aloe-gel udvortes ved skoldninger, forbrændinger og hudafskrabninger.

Pasning 
En aloe vera-plante har kun brug for mager, gruset jord, og hvis jorden er for tung, våd eller for næringsrig, bliver rødderne for tynde. Aloen skal stå lyst, og kan tåle direkte sollys, og kan klare sig med meget lidt vand.

Galleri

Litteratur

Note 

Prydplanter
Affodil-familien
Toledo (Ohio)

Toledo er en by i Ohio, USA ved den vestlige ende af Lake Erie. Ved folketællingen i 2000 havde byen med forstæder en befolkning på 313.619. Et estimat i 2004 reducerede befolkningen til 304.973, hvilket stadig gør den til den fjerdestørste i staten. Toledo er kendt som glasbyen grundet dens lange historie med innovation indenfor glasindustrien. Der er blevet fremstillet Jeeps i Toledo siden 1941.

Referencer

Eksterne henvisninger 

Byer i Ohio
Bret Easton Ellis

Bret Easton Ellis (født 7. marts 1964 i Los Angeles, Californien), er en amerikansk forfatter,

Han anses for at være en af de største postmoderniske forfattere i sin tid. Med sin roman American Psycho fra 1991 fik han sit gennembrud i hele verden som talsperson for sin generation, Generation X. Bret Easton Ellis' forlag nægtede at udgive American Psycho, da de mente den var for voldelig og kvindeundertrykkende. I stedet købte et andet forlag rettighederne og bogen har i dag opnået kult-status.

Bibliografi 
 Under Nul (Less Than Zero), 1985
 Uskrevne Regler (The Rules of Attraction), 1987
 American Psycho, 1991
 Angiverne (The Informers), 1994
  On the Beach, 1994
 Glamorama, 1998
 Lunar Park, 2005
 Imperial Bedrooms, 2010
Litteratur om Bret Easton

- Zetterberg-Nielsen, Henrik (2020). That which we call a rose: fædre, sønner, navne og hjemsøgelser hos Bret Easton Ellis. Litteraturmagasinet Standart, 2019(4), 68-71.

Eksterne henvisninger 

 

Romanforfattere fra USA
Personer fra Los Angeles
Katpod.dk

katpod.dk (Katolsk Podcasting Danmark) er en internet radiokanal, baseret på podcasting.

katpod.dk udgives af en selvejende institution med samme navn, som er redaktionel uafhængig af kirken og er et rent privat initiativ.

Ansvarshavende redaktør er Erling Tiedemann.

Siden katpod.dk gik i luften i oktober 2005, er det blevet til over 600 især korte udsendelser, nyheder, interviews, kommentarer, aprilsnarre, små fortællinger og optagelser af møder og foredrag. 

Ideen til katpod.dk kom fra Frans Meyer, der også er medlem af bestyrelsen.

Tidsforløb 
 14. oktober 2005 – udgives første udsendelse.
 1. januar 2007 – den danske podcaster, som har produceret flest udsendelser Iflg. magasinet Samvirke. 
 1. juni 2008 – katpod.dk har nu udgivet mere end 330 podcast.
 17. marts 2009 – katpod.dk skifter publicerings platform til podhandle.dk
 26. marts 2009 – katpod.dk har nu udgivet mere end 400 podcast og er dermed stadig den danske podcaster der har udgivet flest podcast, med indhold som ikke i forvejen publiceres på anden vis.
 14. november 2009 – katpod.dk 4 år i æteren.
 6. januar 2010 – Pastor Daniel Nørgaard tiltræder som særlig redaktør af katpod.dk's nye månedsmagasin. 
 14. december 2010 – katpod.dk har nu udgivet 600 podcast.

Eksterne henvisninger 
 www.katpod.dk

Kilder 

Romerskkatolske kirke i Danmark
Podcasts
Netradiostationer
Radiokanaler fra Danmark
Etableret i 2005